**Referat af møde i Hjortevildtgruppen Nordsjælland**

**Onsdag den 6. juli 2022.**

**Deltagere:**

* Nicolaj Pedersen Danmarks Jægerforbund (DJ) (formand)
* Philip Madsen Nordsjællands Landboforeningen (NOLA) (næstformand)
* Preben Birch Dansk Skovforening/Dansk Landbrug (DS/DL)
* Carl Bruun Dansk Skovforening (DS)
* Birgith Sloth Danmarks Naturfredningsforening (DN)
* Niels Worm Naturstyrelsen (NST) ref.

Fraværende m. afbud:

* Morten Richter Hansen Dyrenes Beskyttelse (DB)
* Jens Bjerregaard Christensen Naturstyrelsen (NST)

Mødet blev indledt med en velkomst til Birgith Sloth, som er nytiltrådt medlem af Hjortevildtgruppen, hvor Birgith repræsenterer Danmarks Naturfredningsforening.

**Dagsorden:**

1. **Godkendelse af dagsorden.**

Dagsorden godkendt, idet Nicolaj Pedersen anmodede om at gruppen – uanset Morten Richter Hansens fravær - træffer en beslutning vedr. dagsordens pkt. 3, om hvornår i hvilke medier artiklen om plastik, hegn etc. skal præsenteres.

1. **Gennemgang af referat fra sidste møde 20. april 2022.**

Udkast til referat fra sidste møde godkendt med bemærkning, Carl Bruun var fraværende med afbud.

Referatet tilrettes og udsendes herefter som endeligt.

1. **Hvilke medier og hvornår skal artiklen der omhandler problematikken omkring plastik og hegn.**

Morten Richter har skrevet artikel om de problemer der opstår, når dåvildtet æder wrapplastik og sidder fast i løsthængende hestehegn, ballenet m.v. Artiklen er godkendt af hjortevildtgruppen, og Niels Worm har fremsendt fotos m.v. til illustration.

Hjortevildtgruppen har bemyndiget Nicolaj Pedersen og Morten Richter til fremsende artiklen til optagelse i diverse dag- og ugeaviser, til postomdelte medier som tilgår fritidslandbrug, heste-/ryttermagasiner. Endvidere overvejes offentliggørelse på face book, herunder NST NSJ’s facebookside.

Artiklen fremsendes, så den kan bringes i aviser, magasiner m.v. ultimo august 2022.

1. **Reguleringstilladelser.**

Ved konstaterede og omfattende markskader (skader på afgrøder), kan Naturstyrelsen meddele til tilladelse til regulering af op til 2 kronkalve (dyr fra indeværende forår) inden for perioden 16. juli til 30. september. Regulering kan ske op til 1 time før solopgang og ind til 1 time efter solnedgang, såfremt det er lyst nok til afgivelse af forsvarligt skud. Inden der foretages regulering skal der være forsøgt at bortskræmme kronvildtet med egnede og potente skræmmemidler, ligesom skræmmemidlerne skal være til stede og aktive på de skadede marker i hele reguleringsperioden. Reguleringen skal foretages inden for en afstand af 100 meter fra fuld synligt og aktivt vildtafværgemiddel, ligesom reguleringen kun må gennemføres, når der er mindst 10 stk. kronvildt på det skadede markareal. For at sikre maksimal skræmmeeffekt skal skytten give sig til kende straks efter skudafgivelsen. Det er erfaringen at effekten er størst, når man regulerer førerhindens kalv.

7af kronkalv.

1. **Hvor meget hjortevildt vil vi have eks. om 5 år.**

Nicolaj Pedersen åbnede for en debat om bestandsstørrelsen på kron- og dåvildtet i Nordsjælland ved at stille spørgsmålet: Hvor mange dyr vil vi have og hvornår siger vi stop for bestandstilvæksten.?

Nicolaj Pedersen oplyser i den sammenhæng, at kronvildtets forårsbestand i 2022 vurderes til at være på 800 – 900 dyr og at det betyder at der sættes 200 – 300 kalve, hvilket skal sammenholdes med at afskydningen i jagtsæsonen 2021/2022 vurderes at være på ca. 90 dyr.

Preben Birch anfører at der på nuværende tidspunkt ikke er noget der indikerer at bestanden er for stor eller at bestanden stadig kan øges. Endvidere er det opfattelsen, at Hjortevildtgruppens målsætning om, at kronvildtet skulle spredes og være almindeligt forekommende i hele Nordsjælland er lykkedes i vidt omfang.

Carl Bruun nævner endvidere at der p.t. ikke er registreret et stigende niveau for markskader ligesom der ikke vurderes at være øgede udfordringer i forhold til trafikken.

Konklusionen på debatten blev, at Hjortevildtgruppen vurderer at man forsætter med nuværende jagttid og anbefalinger for afskydning, men at man løbende har fokus på om problemerne i forhold til markskader og trafikken øges (adaptiv forvaltning).

1. **Eventuelt.**

Niels Worm undersøger om der er planlagt og fastsat dato for kommende fællesmøde og ekskursion for hjortevildtgrupperne.

Birgith Sloth spørger til, om Hjortevildtgruppen har opmærksomhed på registrering af eventuelle uheld i forbindelse med de ind- og ud-hegnede dyrs kontakt med hegn etc. og herunder om der var mulighed for rapportering af uheld til Hjortevildtgruppen.

Spørgsmålet medførte nogen debat både omkring hensigtsmæssigheden af NNP, høje hegn omkring NNP og fødetilgang for de indhegnede dyr.

Konklusionen blev at Hjortevildtgruppen ikke havde indflydelse på oprettelsen af NNP, og at det derfor ikke umiddelbart var Hjortevildtgruppens bord/opgave.

Det blev foreslået at problematikken blev debatteret på den kommende møde i oktober.

1. **Punkt til næste møde.**

Naturnationalparkens betydning og konsekvenser for Hjortevildtgruppens arbejde.

1. **Tidspunkt for næste møde.**

Onsdag den 5. oktober 2022, kl. 17:00-19:00, på Ostrupgård.

07.06.2022 - NEW